ஆன்மிகம், தத்துவம் இவற்றை பற்றியெல்லாம் என்னுடைய புரிதல் மிக மிக குறைவு . இருந்தும் ஆன்மிகம் என்பது மந்திர மாயங்கள் அல்ல என்ற கருத்து எனக்கு எப்போதும் உண்டு. தங்கள் கடிதம் அந்த கருத்தை மேலும் உறுதி படுத்தியது. நன்றி. தங்கள் கடிதத்தை படித்ததும் தாங்கள் பதஞ்சலி யோகம் பற்றி எழுதியதை எல்லாம் வாசிக்கும் ஆர்வம் ஏற்பட்டது. படித்து புரிந்து கொள்ள முயல்கிறேன். (ஆனால் விஷ்ணுபுரத்தை ஆறு மாதங்களாக படித்தும் இன்னும் முடிக்க வில்லை; கொற்றவையை இன்னும் தொடங்கவேயில்லை. என் வாசிப்பின் வேகம் அவ்வளவு தான். ஆனால் கிளி சொன்ன கதைகளை ஒரே மூச்சில் படித்து முடித்தேன்)